Vasula
Vasula on alevik Tartu maakonnas Tartu vallas. Vasulat on kujul Wasala mainitud Henriku Liivimaa kroonikas, mille kohaselt ristis 1220. aastal Jogentaganas ringi liikunud Läti Henrik koos oma kaaspreestriga seal kohalikke inimesi. Lauri Kettunen on oletanud, et küla nime taga oli isikunimi Vasoi koos järelliitega -la. Paul Alvre seostab seda aga vasikat märkinud soome-ugri sõnaga vasa. 1977. aastal liideti Vasulaga Änni küla. Aleviku staatuses on Vasula 2013. aastast. Vasulas korraldatakse 1997. aastast Amme Rocki. 7. juulil 2017, ürituse avapäeval, avati Vasula silla lähedal mälestuskivi muusik Gunnar Grapsile, kes veetis sealkandis oma lapsepõlve.